OpenLLM-France/wikimedia huggingface dataset:
# Yvette Mimieux

Yvette Mimieux (Hollywood, 8 de gener de 1942 - Los Angeles, 17 de gener de 2022) va ser una actriu estatunidenca.

## Carrera

Nascuda a Los Angeles, de pare francès i mare mexicana. El 1960, Mimieux va aparèixer en la pel·lícula Where the Boys Are, i en la versió cinematogràfica del clàssic de H. G. Wells, The Time Machine, interpretant el personatge de Weena. Va actuar també en Els quatre genets de l'apocalipsi (1962), amb Glenn Ford, The Light in the Piazza (1962), amb Olivia de Havilland, Diamond Head (1963), amb Charlton Heston, Dark of the Sun (1968), Skyjacked (1972), amb Charlton Heston.
El 1965 i 1971 va ser nominada als premis Globus d'Or pels seus treballs en la sèrie Dr. Kildare i pel film The Most Deadly Game (1970).
En les dècades del 1970 i 1980, va tenir aparicions en films per a la televisió, i la seva última actuació va ser en Lady Boss (1992).

## Vida personal

Mimieux es va retirar el 1992. Posteriorment, va treballar com a antropòloga i inversora. Va estar casada amb el director cinematogràfic Stanley Donen des del 1972 fins al seu divorci, el 1985. El 1986, Mimieux es va casar amb Howard F. Ruby, president i fundador d'Oakwood Worldwide. No va tenir fills.
Més recentment, va ser acusada de devastar el mangle en la Reserva de la Biosfera Sian Ca'an, en l'estat de Quintana Roo (Mèxic), amb la finalitat de construir molls de fusta, segons un informe del 10 d'octubre del 2011.

## Filmografia

Filmografia:
* 1960: Where the Boys Are
* 1960: La màquina del temps
* 1962: Els quatre genets de l'apocalipsi
* 1962: The Light in the Piazza
* 1962: El meravellós món dels germans Grimm (The Wonderful World of the Brothers Grimm)
* 1963: El senyor de Hawaii (Diamond Head)
* 1963: Joguines a les golfes (Toys in the Attic)
* 1964: Looking for Love
* 1965: Joy in the Morning
* 1965: The Reward
* 1967: Monkeys, Go Home!
* 1967: The Caper of the Golden Bulls
* 1968: Three in the Attic
* 1968: Dark of the Sun
* 1969: The Picasso Summer
* 1970: The Delta Factor
* 1972: Alarma: vol 502 segrestat (Skyjacked)
* 1973: The Neptune Factor
* 1975: Journey Into Fear
* 1976: La presó del comtat de Jackson (Jackson County Jail)
* 1979: The Black Hole
* 1981: Circle of Power

### Telefilms

* 1982: Forbidden Love
* 1983: Night Partners
* 1986: The Fifth Missile
* 1990: Perry Mason: The Case of the Desperate Deception
* 1992: Lady Boss

## Bibliografia

* MÉNDEZ, Antonio: Guia de cinema clàssic.

## Vegeu també

* Tuesday Weld

## Referències

* ↑ «biografia d'Yvette Mimieux». The New York Times.
* ↑ «Yvette Mimieux, premis». The New York Times.
* ↑ Monografias.com, Jazmín Vázquez. «Reserva Natural Sian Ka'an - Monografias.com» (en castellà). [Consulta: 2 agost 2021].
* ↑ «filmografia d'Yvette Mimieux». The New York Times.
# Cophixalus montanus

Cophixalus montanus és una espècie de granota que viu a Indonèsia.

## Referències

* Richards, S. & Iskandar, D. 2004. Cophixalus montanus. Llista Vermella d'Espècies Amenaçades de la UICN 2006. Consulta: 1 de febrer del 2008.
# Coses de casa (dibuixos animats)

Coses de casa (As coisas lá de casa) es una serie de dibuixos animats creat per José Miguel Ribeiro.

## Argument

Petites històries protagonitzades pels objectes i les coses que s'hi troben a casa, acompanyades per cançons cantades per dues nenes.

## Llista d'episodis

* L'antena i el televisor
* L'aspiradora i la catifa
* El cubell i el pal de fregar
* El pastís i el motllo
* La bota i el cordó
* El paraigua i les botes d'aigua
* El cubell i el pal de fregar, estris en què es van inspirar en fer un dels episodis.El llum i l'interruptor
* Les coses de la bossa
* El raspall i la pasta de dents
* El ganivet i la forquilla
* El llapis i la goma
* Els llibres i el prestatge
* La bola del món i la lupa
* Els claus i el martell
* La taula i les cadires
* Les ulleres i el diari
* El recollidor i l'escombra
* L'olla i la batedora
* Els dos quadres
* La roba i les agulles d'estendre
* El telèfon i la guia
* Les tisores i l'agulla
* La torrada i el torrapà
* Les espelmes i el canelobre
* Les tasses i la vitrina
* L'àlbum i les fotos

## Referències

* ↑ «AS COISAS LÁ DE CASA». zeppelin-filmes.pt. Arxivat de l'original el 2016-01-31. [Consulta: 22 novembre 2016].
* ↑ http://www.inoa.com.br, Inoa Sistemas -. «Synapse». sabertv.com.br. Arxivat de l'original el 2016-11-22. [Consulta: 22 novembre 2016].
# Confederació General del Treball de Catalunya

La Confederació General del Treball de Catalunya (CGT de Catalunya) d'acord amb els seus estatuts és una associació de treballadors i treballadores que es defineix anarcosindicalista, i per tant: de classe, autònoma, autogestionària, federalista, internacionalista i llibertària.
L'estructura de la CGT té com a element bàsic el sindicat, i es desenvolupa federalment tant sectorialment com geogràficament. El sindicat forma les federacions locals i comarcals, que formen federacions territorials a nivell d'autonomies o nacionalitats. Paral·lelament, a l'àmbit sectorial forma les federacions d'indústria. A tots els àmbits el sindicat manté el caràcter d'unitat bàsica de la que sorgeix tot el procés de prendre decisions. A tots els nivells funcionen les corresponents juntes o comitès, sense capacitat decisòria sinó coordinadora, essent els càrrecs de caràcter rotatiu i a disposició dels representats.

## Bibliografia

* Joan Zambrana, La alternativa libertaria. Catalunya 1976-1979. Fet a mà, 1999

## Enllaços externs

* Confederació General del Treball de Catalunya - Lloc web oficial
# Cos diplomàtic

El cos diplomàtic és el conjunt de diplomàtics estrangers reunits a la capital d'un estat. En ciutats on resideixen funcionaris consulars, se'ls denomina col·lectivament com a cos consular. Generalment, el degà d'ambdós cossos és el de major antiguitat en el seu càrrec. Hi ha excepcions a aquesta regla; en la majoria dels països catòlics, el degà és sempre el nunci apostòlic. El degà representa el cos diplomàtic davant dels funcionaris del país amfitrió en assumptes de caràcter protocol·lari o administratiu referits a l'esmentat cos en el seu conjunt.

## Referències

* ↑ Ware, Helen. Els conflictes i la pau. Intermón Oxfam Editorial, 2007, p. 83. ISBN 8484524795.
* ↑ Amorós, Tomàs. Mallorca, 1740-1800: memòries d'un impressor. L'Abadia de Montserrat, 1983, p. 234. ISBN 8472025896.

## Vegeu també

* Carrera diplomàtica
# Crinia glauerti

Crinia glauerti és una espècie de granota que viu a Austràlia. Habita boscos temperats, rius, torrents, zones humides dominades per arbustos, pantans, llacs i pantans d'aigua dolça, terres llaurables, pastures, jardins rurals, zones d'emmagatzematge d'aigua, estanys, excavacions obertes i zones de tractament d'aigües residuals.
El 2004 no es coneixia cap amenaça per a l'espècie, però la urbanització de la costa del sud-oest d'Austràlia podria ser una amenaça futur.

## Referències

* ↑ «Crinia glauerti» (en anglès). IUCN Red List of Threatened Species, 30-04-2004. [Consulta: 16 març 2020].
# Cosme Vidal Juan

Cosme Vidal Juan (Eivissa, 1930 - Eivissa, 14 de juny de 2001) fou un polític eivissenc que fou el primer president del Consell Insular d'Eivissa i Formentera.

## Biografia

Juntament amb Ildefons Pineda va fundar el 1957 la Sociedad Deportiva Ibiza. De 1971 a 1979 fou president de la Junta directiva de la secció eivissenca de l'Asociación de Ayuda a la Iglesia Católica (Foica), que finançà el viatge de Joan Pau II a Espanya el 1982.
De 1977 a 1978 fou Delegat de Govern a Eivissa i Formentera. Fou elegit president del Consell Insular d'Eivissa i Formentera el 19 d'abril de 1979 i ostentà el càrrec fins al 1987. Se'l considera clau en la preparació, debat i aprovació de l'Estatut d'Autonomia de les Illes Balears de 1983.
Com a conseqüència de la seva no elecció com a candidat el 1987 a presidir el Consell Insular, es presentà a les eleccions al Parlament de les Illes Balears de 1991 sota les sigles de Federació d'Independents d'Eivissa i Formentera, partit fundat per ell. Obtingué un escó i restà a l'oposició. A la següent legislatura, però, no pogué revalidar aquest escó i es retirà de la vida política el 1995.
De 1980 a 1989 va presidir l'assemblea insular de Creu Roja a Eivissa i Formentera. Impulsà la implantació de Creu Roja del Mar, els serveis de salvament marítim i la seva orientació a la prestació de serveis socials.
L'ajuntament d'Eivissa li concedí la medalla d'or de la ciutat a títol pòstum.

## Referències

* ↑ Enciclopèdia d'Eivissa i Formentera, Vidal Juan, Cosme
* ↑ «Historia de la Sociedad Deportiva Ibiza». Arxivat de l'original el 2015-05-07. [Consulta: 17 maig 2015].
* ↑ Foica ocultó una deuda de 250 millones en Caja de Inversión con dinero 'negro' de particulares, según, el Banco de España a El País, 29 de maig de 1986
* ↑ Cosme Vidal, Antoni Marí Calbet i l'escriptor Joan Castelló Guasch, Medalles d'Or de la Ciutat Arxivat 2016-03-03 a Wayback Machine. a eivissa.es
* ↑ Cosme Vidal Juan a miquelcinema.blogspot.com.es
# Cosme Vidal

Cosme Vidal és el nom dels següents personatges:
* Cosme Vidal i Rosich (1869-1918), escriptor i editor català.
* Cosme Vidal Llàser (1912-1982), escriptor eivissenc.
* Cosme Vidal Juan (1930-2001), polític eivissenc.
# Croglio

Croglio és un municipi del cantó de Ticino (Suïssa), situat al districte de Lugano.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Òscar Vilarroya

Òscar Vilarroya és Director de la Unitat de Recerca en Neurociència Cognitiva (URNC) i de la càtedra «El Cervell Social» a la Facultat de Psiquiatria de la Universitat Autònoma de Barcelona. Com a investigador, ha publicat diversos estudis sobre neuroimatge dels trastorns psiquiàtrics i filosofia de la neurobiologia. El seu treball al capdavant de la URNC és un referent mundial en l'àmbit de la neuroimatge pediàtrica i de trastorns de dèficit d'atenció i hiperactivitat en adults. Igualment, l'activitat de divulgació de la càtedra que dirigeix ha estat reconeguda per diverses institucions i publicacions internacionals.
La seva variada activitat de publicació comprèn obres de neurobiologia teòrica (La disolución de la mente; Tusquets, 2002), llibres de divulgació científica (Paraula de robot, Premi Europeu de divulgació científica Estudi general, Bromera, 2003), guions per a documentals audiovisuals (Bajo la piel del conflicto, dirigit per Harmonia Carmona el 2004) i novel·les com Joc Net, guanyadora del Premi Ferran Canyameres (2004).

## Referències

* ↑ «Òscar Vilarroya». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# Crofton (Kentucky)

Crofton és una població dels Estats Units a l'estat de Kentucky. Segons el cens del 2000 tenia 838 habitants.

## Demografia

Segons el cens del 2000, Crofton tenia 838 habitants, 353 habitatges, i 234 famílies. La densitat de població era de 505,6 habitants/km².
Dels 353 habitatges en un 30,9% hi vivien nens de menys de 18 anys, en un 44,2% hi vivien parelles casades, en un 17% dones solteres, i en un 33,7% no eren unitats familiars. En el 31,2% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,96.
Per edats la població es repartia de la següent manera: un 25,5% tenia menys de 18 anys, un 7% entre 18 i 24, un 29,5% entre 25 i 44, un 21% de 45 a 60 i un 16,9% 65 anys o més.
L'edat mediana era de 37 anys. Per cada 100 dones de 18 o més anys hi havia 77,3 homes.
La renda mediana per habitatge era de 25.625 $ i la renda mediana per família de 28.542 $. Els homes tenien una renda mediana de 31.442 $ mentre que les dones 17.109 $. La renda per capita de la població era de 14.021 $. Entorn del 26% de les famílies i el 25,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crofton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Crofton». American Fact Finder. Oficina del Cens dels Estats Units, 12-01-2010.
# Cornella menuda

La cornella menuda (Corvus samarensis) és un ocell de la família dels còrvids (Corvidae).

## Hàbitat i distribució

Habita boscos, clars i vegetació secundària de les illes de Luzon, Samar i Mindanao, a les Filipines.

## Taxonomia

Tradicionalment inclosa dins Corvus enca (i encara per diversos autors). Actualment el Congrés Ornitològic Internacional, versió 13.1 (2013) la considera una espècie de ple dret, arran Allen 2020 amb el nom comú en anglès "Small Crow" (cornella menuda).

## Referències

* ↑ Handbook of the Birds of the World and BirdLife International (2022). Handbook of the Birds of the World and BirdLife International digital checklist of the birds of the world. Version 7. http://datazone.birdlife.org/userfiles/file/Species/Taxonomy/HBW-BirdLife_Checklist_v7_Dec22.zip. (anglès)
* ↑ Gill, F.; Donsker, D.; Rasmussen, P. (Eds). 2023. IOC World Bird List (v13.1). doi: 10.14344/IOC.ML.13.1. https://www.worldbirdnames.org/bow/crows/ (anglès)
* ↑ D Allen. Birds of the Philippines. 2020. Lynx editions. Barcelona. ISBN 978-84-16728-32-9. (anglès)
# Crowheart

Crowheart és una concentració de població designada pel cens dels Estats Units a l'estat de Wyoming. Segons el cens del 2000 tenia 163 habitants.

## Demografia

Segons el cens del 2000, Crowheart tenia 163 habitants, 62 habitatges, i 43 famílies. La densitat de població era de 2 habitants/km².
Dels 62 habitatges en un 37,1% hi vivien nens de menys de 18 anys, en un 45,2% hi vivien parelles casades, en un 16,1% dones solteres, i en un 30,6% no eren unitats familiars. En el 27,4% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,23.
Per edats la població es repartia de la següent manera: un 32,5% tenia menys de 18 anys, un 6,7% entre 18 i 24, un 23,9% entre 25 i 44, un 27% de 45 a 60 i un 9,8% 65 anys o més.
L'edat mediana era de 36 anys. Per cada 100 dones de 18 o més anys hi havia 120 homes.
La renda mediana per habitatge era de 35.500 $ i la renda mediana per família de 35.750 $. Els homes tenien una renda mediana de 31.111 $ mentre que les dones 30.313 $. La renda per capita de la població era de 18.434 $. Entorn del 17,8% de les famílies i el 14% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crowheart». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Crowheart». American Fact Finder. Oficina del Cens dels Estats Units, 12-01-2010.
# Cuvier

«Cuvier» té aquests significats:
* Georges Cuvier (Montbéliard, 1769 - París, 1832), naturalista i zoòleg
* Frédéric Cuvier (1773 – 1838), zoòleg francès germà de Georges
* Cuvier (Jura), municipi francès al departament del Jura
* Fontaine Cuvier, monument parisenc a la rue Linné i del 20 rue Cuvier
# Daniel Fuchs

Daniel Fuchs (Manhattan, 25 de juny de 1909 - Los Angeles, 26 de juliol de 1993) fou un escriptor i guionista nord-americà.
Va iniciar la seva carrera com a novel·lista. Les seves dues primeres novel·les Summer in Williamsburg (1934) i Homage to Blenholt (1936) descrivien l'estil de vida jueu a Williamsburg (Brooklyn) lloc on passà bona part de la seva infantesa. També va escriure relats breus i assajos personals per al The New Yorker. La seva tercera novel·la Low company (1937) li va servir de passaport a Hollywood i a l'edat de 26 anys es va traslladar a Los Angeles. Destaquen a la seva carrera els treballs literaris per a pel·lícules de cinema negre com Hollow Triumph, tornat a titular "The Scar" al cinema (1948), "Criss Cross" (1949), "Panic in the Streets" (1950) i "Storm warning" (1950). El 1955 va guanyar l'Oscar a la millor història per "Love me or leave me", un biopic sobre la vida de la cantant de jazz Ruth Etting i del seu matrimoni tumultuós amb el gàngster Marty Snyder. El 1971 es va publicar la seva novel·la curta sobre Hollywood West of the Rockies i el 1979 va aparèixer The Apathetic Bookie Joint, un recull de relats breus molts dels quals s'havien publicat separadament abans.

## Novel·les i relats

* Summer in Williamsburg (1934)
* Homage to Blenholt (1936)
* Low Company (1937)
* West of the Rockies (1971)
* The Apathetic Bookie Joint (1979)

## Guions de cinema

* The Day the Bookies Wept (1939)
* The Big Shot (1942)
* The Hard Way (1943)
* Between Two Worlds (1944)
* The Gangster (1947, basada en la seva novel·la Low Company)
* The Scar (1948, basada en la seva novel·la Hollow Triumph)
* Criss Cross (1949)
* Panic in the Streets (1950)
* Taxi (1953)
* Storm warning (1951)
* The Human Jungle (1954)
* Love Me or Leave Me (1955)
* Saddle the Wind (1958)
* Interlude (1957)
* Jeanne Eagels (1957)

## Referències

* ↑ Saroyan, Aram «The Golden west. An interview with Daniel Fuchs.». Paris review, 16-07-2014.
* ↑ Coma, Xavier. Diccionari del cinema negre. Barcelona: Edicions 62 (La cua de palla). ISBN 84-297-3083-4.
* ↑ Svetov, Marc «Usung heroes of film noir. Daniel Fuchs.». City Sentinel, vol I, núm 5, 01-08-2006, pàg. 1&3.
* ↑ «The 28th Academy Awards | 1956» (en anglès). Academy of Motion Picture Arts and Sciences. [Consulta: 14 abril 2022].
* ↑ Crowther, Bosley «Love me or leave me (1955)» (en anglès). The New York Times [Consulta: 15 desembre 2015].
# Daisuke Oku

Daisuke Oku (Prefectura de Hyogo, Japó, 7 de febrer de 1976 − 17 d'octubre de 2014) fou un futbolista japonès.

## Selecció japonesa

Daisuke Oku va disputar 26 partits amb la selecció japonesa.

## Referències

* ↑ «Ex-J.Leaguer Oku dies in car accident» (en anglès). Japan Times, 17-10-2014. [Consulta: 17 octubre 2014].

## Enllaços externs

* National Football Teams
* Japan National Football Team Database
# Crataegus oxyacantha

El nom Crataegus oxyacantha, actualment obsolet, s'ha emprat per designar diferents espècies del gènere Crataegus, amb abast diferent segons els autors, de manera que el nom ha estat finalment rebutjat per ambigu. Les plantes que incloïa s'inclouen sobretot a les espècies Crataegus laevigata i Crataegus monogyna i alguns híbrids, i probablement també se n'hi havia inclòs de l'espècie Crataegus rhipidophylla.
Tot i això, en alguna bibliografia farmacèutica, obsoleta des del punt de vista botànic, se segueix fent servir el terme Crataegus oxyacantha com si es referís a una espècie, amb la consegüent confusió entre característiques, distribució i propietats medicinals de les diferents espècies afectades.

## Referències

* ↑ Flora Europaea
# Antoni d'Alòs i de Rius

Antoni d'Alòs i de Rius (Moià, 16 de març de 1693 - Barcelona, 4 d'agost de 1780), primer marquès d'Alòs, fou un militar filipista, fill de Josep d'Alòs i de Ferrer, germà de Josep Francesc d'Alòs i de Rius i de Manuel d'Alòs i de Rius canceller de la Universitat de Cervera i també oncle de Josep Gregori de Montero i d'Alòs.

## Biografia

Nascut dins d'una família noble, la seva carrera militar s'estén al llarg dels regnats de Felip V, Ferran VI i Carles III. Començà la seva carrera el 1709 en ingressar al cos d'elit dels granaders reials de Vallejo –a partir del 1718 conegut com de Numància– de la mà de Bernardí Marimon, capità-tinent del mateix cos.
Lluità A la Guerra de Successió lluità per a Felip V. El 9 de maig del 1714 va ser nomenat portaestendard dels Granaders Reials, i el 30 de juny del mateix any, capità dels Dragons de Lusitània. El 1714 era al Setge de Barcelona amb el grau de tinent de cavalleria, fent d'ajudant del duc de Berwick. Un cop consolidada la monarquia, va anar a lluitar a Sicília (1718-1719) i la península italiana (1733-1735 i 1741-1745). El 1732 fou promogut a tinent coronel i alferes de la Reial Companyia de Granaders.
A partir de llavors li vingueren els reconeixements; fou ennoblit com a marquès d'Alòs i nomenat per a diversos càrrecs territorials: el 1762 era governador militar de Girona, i el 1764, capità general de Mallorca. El 1767 va escriure una Instrucción Militar.
Es casà el 3 de desembre del 1725 a la parròquia de Santa Maria del Mar de Barcelona amb Teresa de Bru-Mora i de Sampsó-Alemany-Descatllar, filla de Josep de Bru i de Mora, i de Marianna de Sampsó i d'Alemany-Descatllar. Tingueren vuit fills vivents, Josep, Ramon, Antoni, Joaquim, Maria Gràcia, Sor Marianna, Maria Francesca i Josepa.

## Referències

* 1 2 3 4 Diccionari d'Història de Catalunya. Edicions 62 [Barcelona], 1998, pàg. 33 [Consulta: 1r desembre 2012].
* ↑ de Alos y de Dou, José María (en castellà) Genealogía de la família de Alós [Barcelona], 1911 [Consulta: 1r desembre 2012].
* ↑ Llobet i Portella, 2010.
* ↑ "Reales Despachos, cartas, y otras Piezas Consernientes â Meritos, y Seruicios del Ex.mo Sr. Dn. Antonio de Alós y de Rius; Ferrer, y Falguera Marques de Alós...", legajo sin numerar con 194 folios de diferente tamaño, fechados de 1711 a 1757, arxiu personal de Montserrat d'Alòs-Moner Vila, Barcelona.
* ↑ Andújar Castillo, 2007.
* ↑ Pérez Samper, 1892.
* ↑ «Teresa de Bru Sampsó». geneanet. Rafael Toldrà Ferrer.

## Bibliografia

* Andújar Castillo, Francisco «Nobleza catalana al servicio de Felipe V: la Compañía de Granaderos Reales"». Pedralbes: Revista d'historia moderna, 27, 2007, pàg. 293-313.
* Llobet i Portella, Josep Maria «Un inventari de la biblioteca de Manuel d'Alòs i de Rius, canceller de la Universitat de Cervera (1752)». Miscel·lània Cerverina, 20, 2010, pàg. 227-241.
* Pérez Samper, Maria Ángeles «La familia Alós. Una dinastía catalana al servicio del Estado». Cuadernos de Investigación Histórica, 6, 1982, pàg. 195-240.
# Viré

Viré és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 1.097 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | Jean-Paul Surgand | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 826 | 827 | 827 | 863 | 943 | 954 | 1.097 |
| A partir de 1990: Població sense dobles comptes |||||||

## Referències

Viccionari
# Óskino

Óskino (en rus: Оськино) és un poble de l'óblast d'Uliànovsk, a Rússia, que en el cens del 2010 tenia 1.457 habitants. Pertany al districte d'Inza.

## Referències

* ↑ «Энциклопедия Ульяновской области: Забалуйка».